laion/Wikipedia-Exotic huggingface dataset:
זאב חיימוביץ'

זאב (זאביק) חיימוביץ' (נולד ב-7 באפריל 1983 בנתניה) הוא כדורגלן עבר ישראלי ששיחק בעמדת הבלם. חיימוביץ' גדל במחלקת הנוער של בית"ר טוברוק וב-2001 עבר להפועל רעננה. לאחר שלוש שנים ברעננה עבר להפועל פתח תקווה, ולאחר שלוש שנים נוספות עבר לבני יהודה, שם שיחק בעונת 2007/2008, והיה חלק ממסע ההישרדות שלה בליגת העל. את הופעתו היחידה בנבחרת ישראל ערך חיימוביץ' בניצחון 1-2 במשחק הידידות מול נבחרת בלארוס, שנערך ב-17 באוקטובר 2007. לקראת עונת 2008/2009 חתם במכבי נתניה. ב-1 באוגוסט 2009 הצטרף לקבוצת טרק גרוזני. חיימוביץ' חתם על חוזה לשלוש שנים בשווי 1.3 מיליון דולר, ובכך הפך לשחקן הישראלי השני שמשחק בליגת העל הרוסית, אחרי עידן שום ששיחק באלניה ולדיקווקז. בינואר 2012 שוחרר חיימוביץ' מהקבוצה. לאחר חצי עונה בה לא שיחק, ב-18 ביולי 2012 חתם חיימוביץ' בהפועל תל אביב. ב-11 באוגוסט 2012 ערך את הופעת הבכורה שלו בקבוצה, במשחק מול מכבי נתניה במסגרת גביע הטוטו. חיימוביץ' לא הצליח לתפוס מקום קבוע בהרכב הקבוצה, ובחלון ההעברות של ינואר 2013 הושאל לקבוצת הפועל רמת גן עד תום העונה. חיימוביץ' לא הצליח לסייע לקבוצה להינצל מירידה לליגה הלאומית, אך בתום העונה זכה עמה בגביע המדינה, לאחר שפתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין. לאחר מכן חזר להפועל תל אביב. גם בעונת 2013/2014 לא הצליח חיימוביץ' להשתלב בהפועל תל אביב, ושותף בארבעה משחקים בלבד. ב-17 ביולי 2014 חתם חיימוביץ' לעונה אחת בבית"ר ירושלים. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו, ובאותו משחק כבש חיימוביץ' את שער הבכורה שלו במדי בית"ר ירושלים. בליגת העל ערך בעונה זו 24 הופעות, ובסופה סיים את דרכו במועדון. ב-18 באוגוסט 2015 חזר חיימוביץ' למכבי נתניה, וחתם לעונה אחת במועדון. בסך הכל ערך שבע הופעות בעונה זו, בסופה ירדה הקבוצה לליגה הלאומית וחיימוביץ' פרש ממשחק פעיל. הפועל פתח תקווה גביע הטוטו: 2004/2005 הפועל רמת גן גביע המדינה: 2012/2013 מדיה וקבצים בנושא זאב חיימוביץ' בוויקישיתוף זאב חיימוביץ', באתר ההתאחדות לכדורגל בישראל זאב חיימוביץ', באתר Transfermarkt זאב חיימוביץ', באתר Soccerway זאב חיימוביץ', באתר WorldFootball.net זאב חיימוביץ', באתר National Football Teams מיקי ג'אן, ‏הרוסים עליו: החיים החדשים של זאב חיימוביץ', באתר ONE‏, 6 באוגוסט 2009 ענבל מנור‏, זאב, רווח?, באתר וואלה, 23 ביולי 2012 הדס גרינברג, זאב חיימוביץ' סיכם לשלוש שנים במכבי נתניה, באתר nrg מעריב, ‏ 17 ביולי 2008 שי ארצי, זאב חיימוביץ' הוצג כשחקן טרק גרוזני, באתר ynet, 1 באוגוסט 2009 בעז גורן, ‏לידיעת קבוצות ליגת העל: חיימוביץ' שוחרר מטרק, באתר ONE‏, 5 בינואר 2012 עמית גולדשטיין‏, הפועל תל אביב: זאב חיימוביץ' סיכם לשנתיים, באתר וואלה, 18 ביולי 2012 אבי נעים, זאב חיימוביץ' חתם בהפועל ר"ג, באתר ynet, 24 בינואר 2013
פארמוויל

פארמוויל (באנגלית: FarmVille) הוא משחק תפקידים ממוחשב המאפשר למנויי פייסבוק ובעזרת הורדה לסמארטפון לעסוק בחקלאות וירטואלית, ובין היתר לזרוע, לגדל ולקצור גידולים חקלאיים, ולגדל חיות משק בית. המשחק הושק ב-19 ביוני 2009 על ידי חברת זינגה ועד מהרה זכה לפופולריות רבה. נכון לאפריל 2010 יותר מ-83 מיליון חשבונות פייסבוק משחקים במשחק מדי חודש. במשך שנתיים היה זה המשחק הפופולרי ביותר בפייסבוק, אך בשנים שלאחר מכן ירד באופן עקבי בדירוג זה. במאי 2012 דורג במקום השביעי ברשימת המשחקים הפופולריים וב-2016 דורג במקום ה-110. עם הרישום למשחק מקבל השחקן חלקות חקלאיות. השחקן יכול לזרוע גידולים נוספים, לקצור את תוצרתם וכן הלאה. הגידולים החקלאיים מוכנים לניצול בתוך שעתיים עד ארבעה ימים, דבר הקובע גם את ערכם הכספי, ואם פרק זמן זה חלף, הם יקמלו ויהיה צורך לעבד את החלקה החקלאית מחדש. עם התקדמותו של השחקן הוא צובר כסף, עמו הוא יכול לרכוש בשוק הווירטואלי של המשחק זרעים, עצים, בעלי חיים (שגם מהתוצרים שלהם אפשר להרוויח), מבנים, אדמה נוספת, כלי רכב חקלאיים ועוד. כמו כן, ניתן למכור את התוצרת החקלאית עבור כסף נוסף. חלק מהטובין הווירטואליים במשחק ניתנים לרכישה גם על ידי תשלום בכסף אמיתי, וכך מונע המנגנון הכלכלי שמאחורי המשחק - תשלומי מיקרו. ההתקדמות במשחק ומעבר השלבים בו מתאפשרים כאשר השחקן מגיע למספר נקודות שנקבע כתנאי למעבר שלב. הנקודות ניתנות כאשר מעבדים את החלקות, כאשר שותלים גידולים וכאשר מבצעים משימות בחוות השכנות. המשחק כולל יסוד חברתי המתאים לפלטפורמה של פייסבוק, שכן לדמות הווירטואלית בפארמוויל מעגל חברים, וניתן לבצע משימות שונות תוך שיתוף פעולה ולסייע לחברים בחוותם. ניתן לשלוח במשחק מתנות ייחודיות לאנשים שאין לקנות בשוק כגון: עץ זית, סוס, ארנב, פרה, או עץ אבוקדו. במסגרת שיווק האלבום Born This Way, של הזמרת ליידי גאגא, נפתחה חווה מיוחדת בשם "גאגאוויל", שבה יכלו משתמשים לשמוע שירים נבחרים מהאלבום טרם יציאתם הרשמית. הפופולריות של המשחק, הובילה לשימוש בו למטרות צדקה למיניהן. לעיתים המשחק מציע צמח מסוים ומיוחד שניתן לקנות רק בכסף אמיתי, ושההכנסות מקנייתו, כולן או חלקן, ייתרמו למען מטרה זו או אחרת. לדוגמה, בתחילת שנת 2010, מספר ימים לאחר רעידת האדמה הגדולה שהתרחשה בהאיטי באותה השנה, הוצע למכירה דגן מיוחד תמורת כסף אמיתי. מדיה וקבצים בנושא פארמוויל בוויקישיתוף אתר האינטרנט הרשמי של פארמוויל (באנגלית) פארמוויל, ברשת החברתית פייסבוק פארמוויל בלוג (בעברית) על פארמוויל ואפליקציות ויראליות בפייסבוק אביב פרנקל, פארמוויל: החווה הווירטואלית שכבשה עשרות מיליונים ברשת, חדשות 10 באתר nana10‏, 30/09/2009 נועה פרג, ‏מפתח "פארם-וויל" בפייסבוק: "לא ידענו שזה יצמח כל-כך מהר", באתר גלובס, 5 בנובמבר 2009 עומר כביר, משחקים מלוכלכים בפייסבוק, באתר כלכליסט, 4 בנובמבר 2009 פארמוויל-ויקי, אנציקלופדיה על פארמוויל סיני גז, אל תמעיטו בערך החוות: הרשתות החברתיות זקוקות למשחקים, באתר nrg‏, 21 באוגוסט 2010 http://www.facebook.com/FarmVille
התפלגות כי בריבוע

התפלגות כי בריבוע ( χ 2 {\displaystyle \chi ^{2}} , נהגה בכ' רפה, לעיתים נכתב חי בריבוע) היא התפלגות בעלת חשיבות רבה בסטטיסטיקה. חשיבותה העיקרית בהסקה סטטיסטית נובעת מהעובדה שתחת הנחות סבירות, גדלים הניתנים לחישוב באופן פשוט מתפלגים בקירוב בהתאם להתפלגות זו תחת השערת האפס. בין היתר, ההתפלגות משמשת כבסיס למבחן כי בריבוע. השם "כי בריבוע" מקורו באות היוונית χ {\displaystyle \chi } , כי. בהינתן מספר טבעי k {\displaystyle k} (כלומר, שלם וחיובי), נאמר כי למשתנה מקרי רציף Y {\displaystyle Y} יש התפלגות כי בריבוע עם k {\displaystyle k} דרגות חופש, אם צפיפות ההסתברות שלו נתונה בביטוי f ( x ; k ) = { 1 2 k / 2 Γ ( k / 2 ) x ( k / 2 ) − 1 e − x / 2 for  x > 0 0 for  x ≤ 0 {\displaystyle f(x;k)={\begin{cases}\displaystyle {\frac {1}{2^{k/2}\Gamma (k/2)}}\,x^{(k/2)-1}e^{-x/2}&{\text{for }}x>0\\0&{\text{for }}x\leq 0\end{cases}}} כאשר Γ ( z ) {\displaystyle \Gamma (z)} היא פונקציית גמא. במקרה כזה, מסמנים Y ∼ χ k 2 {\displaystyle Y\sim \chi _{k}^{2}} . בהינתן k {\displaystyle k} משתנים מקריים Z 1 , … , Z k {\displaystyle Z_{1},\ldots ,Z_{k}} בלתי תלויים, שלכולם התפלגות נורמלית סטנדרטית (כלומר: התפלגות נורמלית עם תוחלת 0 ושונות 1), המשתנה Y = Z 1 2 + ⋯ + Z k 2 {\displaystyle Y=Z_{1}^{2}+\cdots +Z_{k}^{2}} מתפלג כי בריבוע עם k {\displaystyle k} דרגות חופש. התפלגות כי בריבוע היא מקרה פרטי של התפלגות גמא, עם פרמטר צורה α = k 2 {\displaystyle \alpha ={\frac {k}{2}}} ופרמטר קצב λ = 1 2 {\displaystyle \lambda ={\frac {1}{2}}} . בפיזיקה ניסונית, התפלגות כי בריבוע מתארת את מדד טיב ההתאמה של פונקציה בהינתן מספר מדידות N ושגיאותיהן וכמו כן עבור מספר המקדמים בהתאמה שנסמן k (דרגות החופש). ניתן להוכיח כי χ 2 ≈ N − k {\displaystyle \chi ^{2}\approx N-k} ולכן נגדיר גודל חדש המתחשב בדרגות החופש, כי בריבוע מצומצם יוגדר ע"י χ r e d 2 = χ 2 N − k {\displaystyle \chi _{red}^{2}={\frac {\chi ^{2}}{N-k}}} דוגמאות לגורמי השפעה על מדד כי בריבוע המצומצם: הערכת שגיאות - הערכת יתר מקטינה את ערך כי בריבוע המצומצם מדידה חריגה - מגדילה את ערך כי בריבוע המצומצם גורמים פיזיקליים שלא התחשבו - מגדילה את ערך כי בריבוע המצומצם כמו כן קיים קשר בין מדד זה למדד ערך p - "בהנחה שהתקבל ערך α והמודל מתאר את המערכת הפיזיקלית, מה ההסתברות לקבל כי בריבוע גדול או שווה ל-α?" מדיה וקבצים בנושא התפלגות כי בריבוע בוויקישיתוף התפלגות כי בריבוע, באתר MathWorld (באנגלית) ערך זה הוא קצרמר בנושא סטטיסטיקה. אתם מוזמנים לתרום לוויקיפדיה ולהרחיב אותו.
טריו

משמעות המונח טְרִיּוֹ (מאיטלקית: Trio) היא שלישייה. המונח משמש בעיקר בתחום המוזיקה בהקשר של מספר נגנים או תפקידים בהרכב מוזיקלי, או הלחנות המיועדות להרכב כזה. האם התכוונתם ל... במוזיקה: טריו (צורה מוזיקלית) – הלחנה המיועדת לשלושה תפקידים או חטיבת ביניים בפרק בעל אופי ריקודי או בסקרצו טריו סונאטה – סונאטה לשני כלים בתפקיד מלודי עם באסו קונטינואו טריו (הרכב נגנים) – הרכב קאמרי של שלושה נגנים שלישיית מיתרים – הרכב קאמרי נפוץ המורכב מכינור, ויולה וצ'לו שלישיית פסנתר – הרכב קאמרי נפוץ המורכב מפסנתר, כינור וצ'לו שלישיית ג'אז – הרכב של שלושה נגני ג'אז שלישיית פסנתר (ג'אז) – הרכב ג'אז נפוץ המורכב מפסנתר, קונטרבס ותופים שלישיית אורגן – הרכב ג'אז נפוץ המורכב מאורגן, גיטרה ותופים פאוור טריו – הרכב רוק המורכב מגיטרה חשמלית, גיטרה בס, ותופים. שלישייה
תחבושת גבס

תחבושת גבס היא מעטפת חיצונית קשיחה של שכבת גבס המלופפת סביב גפה פגועת שלד. תחבושת גבס היא לרוב הטיפול הרפואי היחיד לקיבוע שברים בעצמות או מפרקי היד והרגל. הטיפול בגבס הוא רק בשברים ביד או ברגל. שברים אחרים כמו שבר בכתף או באגן הירכיים, אין אפשרות לקבע בגבס אלא באמצעים אחרים כגון הכנסת בורג על ידי ניתוח. הגבס אינו מרפא, אלא מהווה קיבוע לגפה הפגועה לצורך מספר מטרות: כדי למנוע תזוזה של האזור הפגוע שתחמיר את הפגיעה. כדי למנוע מעצם שבורה חדה לפגוע בכלי דם או ברקמות הסמוכות אליה. כדי לקבע את הגפה במנח רצוי, לצורך התאחות הרקמה באופן תקין. כדי למנוע או להקל על הכאבים כתוצאה מתזוזת העצם השבורה. הגבס הרפואי מגיע בצורה של תחבושת גאזה ברוחב 10 ס"מ המצופה בגבס יבש ומגולגלת על גליל פלסטיק. לצורך ליפוף הגפה הפגועה בגבס, מלבישים תחילה על הגפה שרוול גמיש, כשכבה ראשונה, כדי לבודד את הגפה מהגבס ולתת לה מרווח גמיש ומאוורר, על התחבושת מלפפים רצועת לבד דקה כדי לרפד את האיבר הפגוע, לאחר מכן טובלים את גליל הגבס היבש במים המחוממים לכ-C° ‏50 אז מלפפים את הגבס הרטוב על האיבר הפגוע. בתוך מספר שניות הגבס מתחיל להתייבש אך הוא עדיין לח וחמים, בשעה הראשונה הגבס עדיין רך ושביר, אך הייבוש וההתקשחות הסופית היא לאחר 24–48 שעות, בשעות אלו אי שמירה על תמיכה נכונה של הגפה הפגועה עלולה לגרום לשבירה או עיוות של הגבס ובכך להפריע לריפוי התקין. תקופת הזמן המינימלית בדרך כלל, לחבישה בגבס היא 6 שבועות. זהו משך הזמן הדרוש לגוף כדי לרפא באופן מוחלט את העצם השבורה. כיוון שהגפה המגובסת עדיין פגועה, תקופת החבישה מצריכה התנהגות מתאימה. תמיכה – ברוב המקרים יש צורך בתמיכה מתאימה לגפה הפגועה, בשבר ביד יש צורך בתמיכה על ידי רצועה הנישאת על הצוואר, בגבס ברגל יש צורך בתמיכה על ידי הנחת הרגל על כריות. הליכה – בחלק מהשברים ברגל אסור לדרוך על הרגל הפגועה, ההליכה נעשית בעזרת קביים או בכיסא גלגלים. רחיצה – בגלל שהגבס מתרכך במים אסור באופן מוחלט להרטיב את הגבס. לכן בשעת רחצה יש לעטוף את הגבס באמצעים דוחי מים ביתיים או בכיסויי גבס + וואקום ייעודיים, באופן שימנע לחלוטין כניסת מים לאזור הגבס. הטִרְדָּה העיקרית בתחבושת הגבס היא תחושת הגירוד האופיינית. תחושה זו נובעת מכך שהיד או הרגל נתונים לזמן ממושך בתוך מעטפת אטומה, ללא אוורור ורחיצה, לעיתים קרובות הגפה מגרדת באופן סביל, אך לפעמים קיימת תחושת גירוד בלתי נסבלת. ההתנהגות הנפוצה למניעת גירוד, היא תחיבת חפצים דקים כמו סרגלים או שיפודים כדי להקל על הגירוד, אך למעשה הדבר מגביר לטווח ארוך את הגירודים כתוצאה מגירוי העור במקום הגירוד. כמו כן הדבר אסור מבחינה רפואית, משום שהחפצים יכולים לפגוע בגבס ולקרוע או לחורר אותו, וכן משום שהם יכולים להזיק לאיבר הפגוע ולגרום לפציעות ולחתכים. הפתרון הרפואי לגירודים, הוא בשימוש בספריי המיועד לכך או בהנחת שקית עם קרח על המקום המגרד למשך 30 דקות. בגלל שרוב הגבסים מבוצעים בילדים[דרוש מקור], לובנו וחלקותו של הגבס היווה במשך הדורות כר נרחב לציורים ואיורים כיד הדמיון הפורה והיווה תעסוקה והרפיה לילדים רבים. הגבס מלא לרוב באיחולי רפואה שלמה מחברים ובני משפחה בתוספת אימרות כנף ושירבוטים. במחלקה האורתופדית שבבית החולים הדסה עין כרם בירושלים – ישנה תערוכה של גבסים המעוטרים וצבועים בעיטורים שונים ובמגוון רחב של סגנונות [1] (אורכב 06.07.2009 בארכיון Wayback Machine)
שלהבת

האם התכוונתם ל... שלהבת (יישוב) – יישוב ישראלי שהוקם בדרום סיני שלהבת (תזמורת) – תזמורת חסידית שהוקמה בשנת 1994 על ידי גלעד פוטולסקי ויחיאל גרינברג להבה עוצבת שלהבת – אגד ארטילרי מילואים בצה"ל אישים ששמם הפרטי הוא שלהבת
כריסטיאן וילהלם אלרס

כריסטיאן וילהלם אַלרס (בגרמנית: Christian Wilhelm Allers; ‏6 באוגוסט 1857, המבורג – 19 באוקטובר 1915, קארלסרוהה) היה צייר ודפס גרמני. אלרס, בנו של סוחר, נולד בשנת 1857 בהמבורג, ושם עבד בהדפס אבן. בשנת 1877 עבר לקארלסרוהה והוסיף לעבוד במקצוע. בהמשך למד באקדמיה לאמנויות "Kunstakademie Karlsruhe" אצל הצייר פרדיננד קלר (Keller). בשנת 1880 הצטרף למשך שנתיים לצי הגרמני הקיסרי בעיר קיל שבצפון גרמניה, שם נתמך על ידי הצייר הפרוסי אנטון פון ורנר. בקיל הכיר אלרס את המשורר הסקסוני קלאוס גרות (Groth), והשניים הפכו לחברים קרובים. אלרס זכה להכרה רבה כאשר פרסם בשנת 1888 את אוסף הדפסיו, ""Club Eintracht"" ("מועדון איינטרכט"). לאחריו פרסם ספרים נוספים, בין היתר על אודות אוטו פון ביסמרק, שהצלחתם אפשרה לו תוך מספר שנים להקים וילה באי קאפרי, והוא חי שם מספר שנים, כמו כן בהמבורג וקארלסרוהה וטייל רבות בעולם. בסתיו 1902 נקלע אלרס לשערורייה כאשר התעשיין הנודע פרידריך אלפרד קרופ, אשר התגורר גם הוא בקאפרי, הואשם על ידי כמה עיתונים איטלקיים בהומוסקסואליות ופדרסטיה. שבועיים אחר כך הואשם בכך גם אלרס בבית משפט. קרופ מת כמה שבועות לאחר מכן, ככל הנראה בעקבות התאבדות. אלרס הצליח להימלט מהמדינה, מה שהביא להרשעה ולפסק דין של ארבע וחצי שנות מאסר, שניתן שלא בפניו. בעיתון האיטלקי "Tito Fiorani", אשר סיקר את הפרשה, נכתב כי "אלרס היה במפורש בעל נטייה מינית הומוסקסואלית, והוא הקיף עצמו בנערים אשר שימשו לעיתים קרובות כמודלים לציוריו". לאחר שעזב את קאפרי נדד אלרס בעולם, ושהה בין היתר בניו זילנד, אוסטרליה וסמואה. במהלך תקופה זו נהג לעיתים קרובות להשתמש בפסבדונים "W. Andresen", ועבד למחייתו כצייר דיוקנאות של בעלי הון. הוא נפטר בשנת 1915, זמן קצר לאחר ששב לקארלסרוהה. אלרס היה נטורליסט; רישומיו עשירים בפרטים ובעלי סגנון ריאליסטי, ולרוב חסרי הבעת רגש. מבחינה טכנית הוא נהג להשתמש בעיפרון כבסיס לציור, ואת ציוריו הצבעוניים צבע בחומרים שונים כמו פסטל וצבע שמן. למרות שהרישומים בסגנון ריאליסטי, אלרס נהג להוסיף לציורים דמויות פרי דמיונו. הוא נהג לצייר תמונות מחיי היום-יום, דיוקנאות ותיעודי מסעות. 1887 - Hinter den Coulissen 1888 - Club Eintracht - Eine Sommerfahrt 1889 - Eine Hochzeitsreise durch die Schweiz 1889 - Spreeathener. Berliner Bilder 1890 - Die Meininger 1890 - Die silberne Hochzeit 1891 - Unsere Marine 1891 - Backschisch 1892 - Capri 1892 - Fürst Bismarck in Friedrichsruh 1893 - La bella Napoli 1896 - Hochzeitsreise nach Italien 1898 - Das deutsche Jägerbuch 1898 - Rund um die Erde 1898 Unser Bismarck. Gedächtnis-Ausgabe 1900 - Unter deutscher Flagge 1902 - Das deutsche Corpsleben דיוקן עצמי (1894) שער ברנדנבורג, ברלין (1889) הכנות לפסטיבל אקדמיית הצי הימי סגן אדמירל אדוארד וון קנור נמל לאקו אמנו (איסקיה, איטליה) פומפיי: "הו הכלב המסכן" קאפרי: "וילה אלרס" גנימדס (1913, נחתם תחת השם "W.Andresen") מדיה וקבצים בנושא כריסטיאן וילהלם אלרס בוויקישיתוף אתר האינטרנט הרשמי של כריסטיאן וילהלם אלרס (בגרמנית) Le dimore del mito, La Conchiglia, Capri 1996, pp. 23 e 24
סטרוסטה (יהודים)

סטרוסטה (staroste) היה תואר המנהיג של העדה היהודית במדינות מסוימות במזרח אירופה. השם סטרוסטה(אנ') לא היה מיוחד ליהודים אלא הגדיר בכיר בקהילות הסלביות. בנסיכויות הרומניות. התואר התייחס רק לענייני חולין ואדמיניסטרציה ובנושאי דת היה תפקיד אחר, החכם באשי. במקרים מסוימים הוטלו שני התפקידים בו זמנית על אותו אדם, אך במקרים אחרים התפקידים הוטלו על אנשים שונים. הסטרוסטה מונה על ידי השלטון החילוני של הנסיכות, בדרך כלל בהסכמת העדה היהודית, אך לא תמיד, ושימש כסוכן של אוצר המדינה בה ישבה העדה. החכם באשי של יהדות מולדובה, שישב ביאשי, נחשב גם לראש הדת היהודית בוולאכיה, אך במהלך הזמן הסטרוסטה של ולאכיה הפך ל-vechil, מנהל ממלא מקום. הסטרוסטה כונה בעברית (נכתב על המצבות) בשמות "ראש", "מנהיג", "ראש מדינה" או ביחד "האלוף הראש המנהיג מדינה", כמו שנכתב על המצבה של צבי בן קלונימוס שנפטר כמרטיר ב-1715. תעודת אשרור התפקיד הקדומה ביותר ששרדה, היא מ-1764 ובה מאשר השליט החדש, שטפאן רקוביצה, את מינויו של איסאק השוחט, בנו של בצלאל השוחט, כסטרוסטה וממלא מקום של החכם באשי. הסטרוסטה, כמו החכם באשי, זכה להטבות בתשלום המיסים שלו ושל בני ביתו. ב-1811, בוולאכיה, בעקבות סכסוך בין היהודים המקומיים ובין הסודיטים, עצרו שלטונות הכיבוש האוסטרים את הסטרוסטה דוד ושמו על היהודים כסטרוסטה נוצרי גרמני, שקיבל את משכורתו ממיסי הקהילה. גם לאחר שחרור דוד, לפי בקשת שני הפלגים היהודים, התעקשו השלטונות להשאיר את הנוצרי בתפקידו ולחייב את הקהילה לשלם את משכורתו (100 טאלרים לחודש). רק לאחר שנחתם הסכם השלום בבוקרשט, ב-1813, הסתיימה פרשה זו והשליט החדש, יואן גאורגה קאראג'אה, מינה לסטרוסטה יהודי אחר, חיים הרש. Evreii din România în texte istoriografice (יהודי רומניה בטקסטים היסטוריוגרפיים) אנטולוגיה בהוצאת הספר - בוקרשט 2004.
שדרות סאנסט (מחזמר)

שדרות סאנסט (באנגלית: Sunset Boulevard) הוא מחזמר מאת אנדרו לויד ובר, המבוסס על הסרט "שדרות סאנסט" של הבמאי בילי ויילדר. המחזה הועלה לראשונה בשנת 1993 על במות וסט אנד בלונדון בכיכובה של פטולה קלארק. הגרסה נותרה נאמנה לקו העלילה ולדיאלוג, וניסתה להעלות תפאורה דומה לזו המופיעה בסרט. בילי ויילדר נתן את ברכתו למחזה. המחזה זכה להצלחה. עלילת המחזה מתרחשת בשנות ה-30 של המאה ה-20, ומתארת את דמותה של נורמה דזמונד, שחקנית מבוגרת אשר בעברה הייתה כוכבת הוליוודית של סרטים אילמים, החולמת לעשות קאמבק, ולהיות כוכבת גם בסרטים מדברים. בין השירים הבולטים במחזמר: With One Look,‏ Sunset Boulevard ו-As If We Never Said Goodbye. בין השחקניות הבולטות שגילמו את נורמה דזמונד: פאטי לופון וגלן קלוז. שיחות על הפקת גרסה קולנועית למחזמר הסתובבו בהוליווד במשך שנים. התסריט נכתב שוב ושוב וליהוקים התחילו מאמצע שנות ה-90 ולא פסקו. בשנת 2005 גלן קלוז, ויואן מקגרגור היו הבחירות הברורות לתפקידים הראשיים של נורמה וג'ו. אבל אף אולפן לא הסכים להפיק את הסרט. נכון למאי 2020 אין תכנונים להפקת גרסה קולנועית למחזמר. [דרוש מקור] מדיה וקבצים בנושא שדרות סאנסט בוויקישיתוף אתר המחזמר הרשמי רוברט סימונסון, Glenn Close and Ewan McGregor to Star in Film of Lloyd Webber's Sunset Boulevard, PLAYBILL, ‏11 ביולי 2005 Olivia Rook, 2024 Olivier Awards: Full list of winners, London Theatre, ‏2024-04-14 (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
הולם אוף פאפא

הולם אוף פאפא (באנגלית: Holm of Papa - נהגה "הולם אב פאפא") או הולם אוף פאפיי (Holm of Papay) או פאפאי הולם (Papay Holm) הוא אי בלתי מיושב הממוקם בצפון איי אורקני שבצפון סקוטלנד בממלכה המאוחדת. שטחו של האי כ-150 דונם, והוא ממוקם כ-100 מטרים מזרחית מהאי פאפא וסטריי. באי מתגוררת מושבה של כלבי ים. ממצאים ארכאולוגיים שהתגלו באי מלמדים כי האי שימש אתר קבורה בתקופה הנאוליתית, ככל הנראה אתר של מתיישבים שהתגוררו בנפ או'האואר שבאי הסמוך. באי התגלה קבר חצוב המתוארך לכ-5,500 שנה לפני זמננו, שעל קירותיו התגלו תגליפי אבן. חדר זה, וכן שני חדרי קבורה נוספים הסמוכים לו, שימשו כאתר קבורה ציבורי של התושבים הקדומים. ככל הנראה הונחו גופות הנפטרים במקום גלוי, ורק לאחר שבשר הגופות נאכל על ידי ציפורים הונחו העצמות בתוך תאי הקבורה. החפירה הארכאולוגית הראשונה באי נערכה בשנת 1849. בשנת 1929 נבנה גג בטון במטרה להגן על המבנה. במסגרת הבניה של הגג נחסם פתח הכניסה המקורי למבנה הקבר (שהיה ממוקם בצידו) וכיום ניתן להיכנס אל הקבר באמצעות פתח בתקרת הבטון. מדיה וקבצים בנושא הולם אוף פאפא בוויקישיתוף ממצאים ארכאולוגיים שהתגלו באי
פרס לסקר

פרס לסקר (באנגלית: Lasker Award) הוא פרס שניתן מדי שנה מאז 1946 לאנשים חיים שתרמו משמעותית למדעי הרפואה או לכאלה ששרתו את הציבור לקידום הרפואה. הגוף המפקח על הענקת הפרסים הוא קרן לסקר (Lasker Foundation), אותה ייסד חלוץ הפרסום אלברט לסקר ורעייתו מרי לסקר. לעיתים קרובות מתייחסים אל הפרס כ"נובל האמריקאי". שבעים וששה חתני פרס לסקר זכו בפרס נובל, בכללם 28 בשני העשורים האחרונים. מארי פרייר היא הנשיאה הנוכחית של הקרן. ארבעת הפרסים המחולקים מטעם קרן לסקר הם: פרס אלברט לסקר למחקר רפואי בסיסי פרס לסקר-דבייקי למחקר קליני רפואי פרס השירות הציבורי של לסקר-בלומברג פרס לסקר-קושלנד להישג מיוחד במדע הרפואה (מוענק משנת 1994) אתר האינטרנט הרשמי של פרס לסקר (באנגלית) The Lasker Awards Overview ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
שלמה סאגיס

רבי שלמה סאגיס (נפטר בצפת, סיוון ה'שמ"ז, 1587) היה רב, מקובל ופוסק. עמד בראשות ישיבה גדולה והיה אב בית דין של צפת, אך עם זאת חי בעוני. לפי כמה מקורות נישא לבתו של האר"י, וכנראה היה גם תלמידו. נולד בצפת לרב יוסף סאגיס, וכשבגר החל לכהן כראש ישיבה. תלמידו וחתנו היה רבי אברהם שלום השני, רב חשוב בצפת. זמן מה שהה במצרים וכיהן בה ברבנות, ייתכן שבשל המצב הכלכלי בצפת. בשנת שכ"ט (1569) חתם עם רבני צפת בדבר מנהגי א"י בעניין הירושות. בישיבתו של הרב סאגיס למדו הרבנים ר' טוביה הלוי מחבר הספר "חן טוב", ר' חייא רופא מחבר הספר "מעשה חייא", ר' גדליה קורדובירו בנו של הרב משה קורדובירו, ואחרים. הרב משה מטראני (השני) (בנו של הרב יוסף מטראני) כתב אודות לימודו של אביו בישיבה: ”עד שהעיר ה' את רוחו (של המהרי"ט), בית מדרשו של שם, הלא הוא הרב הגדול מחודד ומפולפל, כמוהר"ר שלמה סאגיש זלה"ה, כפול ומכופל... אשר עין כל אליו ישבר והוא כמעיין המתגבר, ועד שבע שנים בשעריו המצוינים, הציב לה ציונים, בנה אצלו ציון בדרך המעיין ותרב חכמת שלמה".” מכאן שאביו של הכותב, הרב יוסף מטראני, למד אצל הרב סאגיס שבע שנים. כתביו ופסקיו אבדו ומעט מחידושיו הובאו בספריהם של תלמידיו כרבי טוביה הלוי בעל הספר "חן טוב", בו הוא מרבה להביא מדברי רבו, או זה של תלמידו ר' חייא רופא, "מעשה חייא". רבי שלמה שלומיל, העיד במכתב משנת שס"ז (1607) בערך: ”סיפר לי כמר"ר מנחם בכהר"ר אברהם גלנטי שחיבר ספר "קול בוכים" איך שפעם אחת היה מוליך אביו על שכמו שק אחד ובא מאחוריו הרב הגדול ואב"ד, כמהר"ר שלמה שגי"ש זצ"ל וחטף השק מעל שכמו וכו'. וכן פעם בא מוהר"ר אברהם גלנטי ע"ה ממירון ולמד הזוהר ופגע בכפר עין זיתון... וקנה כד אחד חדש ומילא אותו מיים חיים מבאר עין זיתון... בתוך הדרך פגע בו כמוהר"ר שלמה שגיש ע"ה נטה שכמו להשקותו... מיד לקח הכד בידו...” כך כתב תלמידו מהרי"ט. ראו: חיים בנטוב, "רשימות אוטוביוגרפיות והיסטוריות של רבי יוסף מטראני", שלם א (תשל"ד), עמ' 219. וכן בהקדמת ר' משה בן מהרי"ט, שאלות ותשובות מהרי"ט א (קושטאנדינה, ת"ב). במהדורות מאוחרות יותר נדפס בטעות: ה'שמ"ו. צבי אילן, "ר' שלמה ור' משה סאגיס", ציוני הקברים בארץ ישראל. שו"ת מהר"ם אלשיך, (כ"ז, עמ' 54). שמחה אסף, קובץ על יד (ג' י"ג).
ערימה בינארית

במדעי המחשב, ערימה בינארית היא סוג של מבנה הנתונים ערימה. יתרונה הגדול הוא בנוחות השימוש בה והמקום המועט הדרוש כדי לתחזק אותה. הערימה משמשת בין השאר למיון המכונה מיון ערימה, ולמימוש מבנה הנתונים המופשט תור עדיפויות. הערימה מהווה עץ בינארי כמעט מושלם, כלומר שכל השורות, פרט אולי לאחרונה, מלאות, והאחרונה מלאה משמאל עד לנקודה מסוימת. בנוסף, היא מקיימת את "כלל הערימה": כל ערך של צומת אינו גדול משני בניו (ערימה זאת מכונה "ערימת מינימום"; אפשרי גם שכל צומת אינו קטן משני בניו, ואז היא נקראת "ערימת מקסימום"). עם זאת, בפועל אין צורך לממש עץ בינארי: די להחזיק את האיברים במערך, כשהאיברים מסודרים בו משמאל לימין, שורה אחרי שורה, כאשר ידוע שאביו של איבר הנמצא במקום ה-i הוא ⌊ i − 1 2 ⌋ {\displaystyle \left\lfloor {\frac {i-1}{2}}\right\rfloor } ובניו נמצאים במקומות ה- 2 i + 1 , 2 i + 2 {\displaystyle 2i+1,2i+2} . עבור ערימת מינימום- הכנסה: כדי להכניס איבר חדש, מגדילים את גודל הערימה ב-1, מכניסים את האיבר החדש בסוף הערימה, ולאחר מכן, כל עוד הוא קטן מאביו, מחליפים אותו עם אביו. סיבוכיות ריצה: O ( log ⁡ n ) {\displaystyle O(\log n)} (הסבר על סימון זה). עם זאת, על פי ניתוח לשיעורין הסיבוכיות של בניית ערימה בת n {\displaystyle n} איברים היא O ( n ) {\displaystyle O(n)} בלבד. הוצאה: כדי להוציא איבר, מחליפים את האיבר המועד להוצאה באיבר האחרון במערך, מורידים את האיבר הנ"ל מסוף המערך, ומקטינים את גודל הערימה ב-1. לאחר מכן משווים בין האיבר שהוצאנו לבין איבר שהחלפנו ואם האיבר שהחלפנו קטן מהאיבר שהוצאנו אז כל עוד האיבר שהוחלף קטן מאביו, מחלפים אותו באביו, ואם האיבר שהוחלף גדול מאיבר שהוצא אז כל עוד האיבר שהוחלף גדול מבניו, מחליפים אותו בקטן שביניהם. סיבוכיות זמן ריצה: O ( log ⁡ n ) {\displaystyle O(\log n)} מציאת המינימום (הצצה): מחזירים את האיבר הראשון. סיבוכיות זמן ריצה: O ( 1 ) {\displaystyle O(1)} . מחיקת המינימום (שליפה): מוחקים את האיבר המינימלי, מעבירים את האיבר האחרון להתחלה, ולאחר מכן, כל עוד הוא לא קטן משני בניו, מחליפים אותו עם הקטן מביניהם. זמן ריצה: O ( log ⁡ n ) {\displaystyle O(\log n)} . הקטנת ערך: מקטינים ערך, ולאחר מכן, כל עוד הוא קטן מאביו, מחליפים אותו עם אביו. סיבוכיות זמן ריצה: O ( log ⁡ n ) {\displaystyle O(\log n)} . בניגוד לערימה בינומית, ערימה בינארית לא תומכת במיזוג ערימות. במקום לממש את הערימה כעץ בינארי, אפשר לממש אותה כעץ מכל דרגה אחרת. בערימה d-ארית לכל קודקוד d ילדים, ושאר המימוש בדומה. אביו של איבר הנמצא במקום ה-i הוא ⌊ i − 2 d + 1 ⌋ {\displaystyle \left\lfloor {\frac {i-2}{d+1}}\right\rfloor } ובניו j נמצאים במקומות ה- d ( i + 1 ) + j + 1 {\displaystyle d(i+1)+j+1} . הכנסה והקטנת ערך יורדות ל- O ( log d ⁡ n ) {\displaystyle O(\log _{d}n)} , ואילו מחיקת המינימום עולה ל- O ( d log d ⁡ n ) {\displaystyle O(d\log _{d}n)} (משום שיש למצוא את הבן המינימלי). הערימה הבינארית משמשת למיון ערימה. במיון זה, בונים ערימה מהאיברים ולאחר מכן מוחקים אותם אחד אחד. יתרונו הוא שהוא לא דורש זיכרון נוסף, וזמן הריצה שלו הוא הטוב ביותר האפשרי: O ( n log ⁡ n ) {\displaystyle O(n\log n)} במקרה הגרוע. מדיה וקבצים בנושא ערימה בינארית בוויקישיתוף ערימה בינארית, באתר MathWorld (באנגלית) Thomas Porter; Istvan Simon (1974). "Random Insertion into a Priority Queue Structure" (PDF). Stanford University Reports. Stanford University. p. 13. נבדק ב-31 בינואר 2014. {{cite web}}: (עזרה)